यह महाविद्यालय मालवीय रीजनल इंजीनियरिंग कॉलेज, जयपुर के नाम से 1963 में, भारत सरकार और राजस्थान सरकार के एक संयुक्त उद्यम के रूप में स्थापित किया गया था। इसके बाद इसे 26 जून 2002 को राष्ट्रीय प्रौद्योगिकी संस्थान का दर्जा दिया गया और 15 अगस्त 2007 को संसद के अधिनियम के माध्यम से राष्ट्रीय महत्व का संस्थान घोषित किया गया। संस्थान पूरी तरह से मानव संसाधन विकास मंत्रालय (एमएचआरडी), भारत सरकार द्वारा वित्त पोषित है। प्रति वर्ष संस्थान से ११०० से अधिक विद्यार्थियों को उपाधि प्रदान की जाती है।